Lund koristades tuleks kasutada õiget tehnikat. Mõistlik on lund enda ees lükata, mitte tõsta. Kui on  siiski vaja lund tõsta, siis ei tohiks labidat üle koormata ning tõstmiseks tuleb kasutada pigem jala- kui seljalihaseid. Labidas tuleb maast üles tõsta kõverdatud põlvedega ning selg ei tohi olla kumer. See kehtib igasuguste raskuste tõstmise kohta. Ka jõusaalis trenni tehes tuleb seljalihaseid treenides hoolikalt jälgida, et selg oleks pigem nõgusa kui kumera kujuga.